Presidenti Trump shmang darkën e korrespondentëve të Shtëpisë së Bardhë
Presidenti amerikan e bëri të ditur vendimin e tij nëpërmjet një postimi në Twitter
Presidenti i Shteteve të Bashkuara Donald Trump tha të shtunën se nuk do të marrë pjesë në darkën e Shoqatës së Korrespondentëve të Shtëpisë së Bardhë, duke shmangur mundësinë që vihej në shënjestër të shakave të mprehta gjatë ceremonisë së përvitshme. Hera e fundit kur një president nuk ishte i pranishëm në këtë darke, ishte para 36 vjetësh kur Ronald Reagan nuk mori pjesë, pasi po merrte veten pas një atentati ndaj tij në vitin 1981. Megjithatë ai e mbajti fjalën e tij përmes një telefonate. Presidenti Trump e bëri të ditur vendimin e tij në Twitter, ku shkruajti “”! Zoti Trump ka marrë pjesë shpesh në këtë ngjarje, por jo vitin e kaluar. Në një moment gjatë fjalimit plot shaka të ish presidentit Obama në darkën e vitit të kaluar, ai pyeti pse zoti Trump nuk kishte shkuar. tha ish-presidenti Barack Obama. Darka vjetore përfshin politikanë, gazetarë, njerëz të famshëm, dhe zakonisht edhe presidentin dhe zonjën e parë. Presidenti Trump ka kohë që ka patur një marrëdhënie konfliktuale me shtypin. Që prej marrjes së detyrës, megjithatë, ai i ka rritur kritikat e tij duke akuzuar disa gazeta dhe rrjete të famshme se ata publikojnë “lajme të rreme” dhe duke i quajtur ata “armiq të popullit amerikan”.